DIRECŢIA PROGRAME, INTEGRARE 

EUROPEANĂ, LUCRĂRI PUBLICE

Nr. 1019 din 22.02.2012
R A P O R T
privind aprobarea Studiului de Fezabilitate şi a Indicatorilor tehnico-economici  

aferenţi Proiectului  „Reabilitarea, restaurarea Castelului din localitatea Posmuş, judeţul Bistriţa - Năsăud ”

Obiectivul investiţiei este reabilitarea, consolidarea, restaurarea şi conversia funcţională a Castelului din localitatea Posmuş în centru cultural – turistic – şi de agrement. Lucrările propuse vor asigura construcţiei rezistenţa, stabilitate, siguranţă în exploatare, condiţii de igienă şi reabilitare termică. Funcţiunile propuse sunt  compatibile cu caracterul de monument istoric al castelului din localitatea Posmuş
Pe lângă investiţia de bază sunt necesare asigurarea utilităţilor de electricitate, apă menajeră şi de incendiu, canalizare menajeră şi pluvială; instalaţii interioare de iluminat, curenţi slabi, încălzire ventilare, sanitare. Clădirile de dotează cu utilaje şi echipamente tehnologice, utilitare, mobilier şi accesorii pentru desfăşurarea activităţilor de bază. 
Incinta castelului va fi împrejmuit, se propune alei carosabile şi pietonale, teren de joacă, teren de sport, plantaţii şi mobilier urban.
Valoarea totală a investiţiei este de 26.502,52 MII LEI cu TVA, din care C+M este de 17.412,20 MII LEI.

Acest obiectiv se poate realiza în conformitate cu: 
· Hotărârea de Guvern nr. 905/2002 privind atestarea domeniului public al judeţului Bistriţa – Năsăud, precum şi al municipiului, oraşelor şi comunelor din judeţul Bistriţa – Năsăud, secţiunea II, nr. 44, cod de clasificare 1.6.2., care dovedeşte că imobilul în care se găseşte Castelul de la Posmuş este în proprietatea Consiliului Judeţean Bistriţa – Năsăud; 
· Hotărârea Consiliului Judeţean Bistriţa – Năsăud nr. 3/2012 privind aprobarea bugetului propriu al Consiliului Judeţean Bistriţa-Năsăud pe anul 2012;

